શીર્ષક: કોરોના વાઇરસ : મોદી સરકારે 20 લાખ કરોડના પૅકેજમાંથી ફક્ત 10 ટકાનું વિતરણ કર્યું\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ધ ઇકૉનૉમિક ટાઇમ્સના અહેવાલ પ્રમાણે એક આરટીઆઈમાં ખુલાસો થયો છે કે આ 20 લાખ કરોડના પૅકેજમાંથી માંડ 10 ટકા જ રકમ વિતરણ થઈ શકી છે.

20 લાખ કરોડના ઐતિહાસિક નાણાકીય પૅકેજનો ફાયદો કેટલો થયો એ અંગે પૂનાના એક ઉદ્યોગપતિ પ્રફુલ્લ સરદાએ આરટીઆઈ અંતર્ગત માહિતી માગી હતી અને કેન્દ્ર સરકાર તરફથી જે જવાબો મળ્યા એ ચોંકાવનારા હતા.

આરટીઆઈમાં તેઓએ ક્ષેત્ર પ્રમાણે અને રાજ્ય વાર પૅકેજનું વિતરણ અને કેન્દ્ર સરકાર પાસે હાલ બાકીની રકમ અંગે માહિતી માગી હતી.

સરદાએ જણાવ્યું હતું કે "રૂપિયા 20 લાખ કરોડના અભૂતપૂર્વ સહાય પૅકેજમાંથી ફક્ત ત્રણ લાખ કરોડ રૂપિયા ઈસીએલજીએસ હેઠળ મંજૂર કરવામાં આવ્યા હતા અને તેમાંથી દેશનાં તમામ રાજ્યો અને કેન્દ્રશાસિત પ્રદેશોમાં માંડ રૂપિયા 1.20 લાખ કરોડ ફાળવવામાં આવ્યા છે.

તેઓએ વધુમાં ઉમેર્યું કે "છેલ્લા 10 મહિનાથી સમગ્ર દેશ કોરોના વાઇરસ મહામારી અને લૉકડાઉન પછીની અસરો હેઠળ છે. કરોડો લોકો, તેમના પરિવારો અને ધંધાદારીઓ મુશ્કેલીઓ ભોગવી રહ્યા છે, પરંતુ કેન્દ્રે હજુ સુધી પૂરતાં નાણાંની મંજૂરી આપી નથી."

આરટીઆઈમાં જાણવા મળ્યું છે કે સૌથી વધારે નાણાં મેળવનાર રાજ્ય મહારાષ્ટ્ર છે અને એ પછી ઉત્તર પ્રદેશ, રાજસ્થાન અને કર્ણાટકનો સમાવેશ થાય છે.

અમદાવાદમાં ઇન્ટર્ન ડૉક્ટરોનું વિવિધ માગો સાથે વિરોધપ્રદર્શન

અમદાવાદમાં ઇન્ટર્ન ડૉક્ટરોનું વિરોધપ્રદર્શન

ગુજરાતમાં આજે ઇન્ટર્ન ડૉક્ટરો દ્વારા તેમની વિવિધ માગણીઓને લઈને હડતાળ પાડવામાં આવી હતી.

અમદાવાદમાં બી. જે. મેડિકલમાં કોવિડ ડ્યૂટી બજાવનારા ઇન્ટર્ન તબીબોએ સ્ટાઇપૅન્ડ વધારવા માટે દેખાવો કર્યા હતા.

બીબીસી સંવાદદાતા સાગર પટેલ સાથે વાત કરતાં બી.જે. મેડિકલ કૉલેજના ઇન્ટર્ન તબીબે કહ્યું કે "અમને મહિને 12,800 રૂપિયા સ્ટાઇપેન્ડ આપવામાં આવે છે, જે અન્ય રાજ્યો કરતાં બહુ ઓછું છે."

"આથી અમારી સરકારને માગણી છે કે અમને મહિને 20,000 રૂપિયાનું સ્ટાઇપૅન્ડ આપવામાં આવે, અને એ પણ એપ્રિલ મહિનાથી એરિયર્સ સાથે."

અન્ય એક ડૉક્ટરે કહ્યું કે "અમારી મુખ્ય ત્રણ માગ છે- ઇન્સેન્ટિવ રોજનું એક હજાર રૂપિયા આપવામાં આવે, સ્ટાઇપૅન્ડ 20 હજાર કરવામાં આવે અને એપ્રિલ પછી તેમને બૉન્ડમુક્ત કરવામાં આવે."

ઇન્ટર્ન ડૉક્ટરોએ કહ્યું કે જ્યાં સુધી તેમની લેખિતમાં માગ સ્વીકારવામાં નહીં આવે ત્યાં સુધી તેઓ અચોક્કસ મુદ્દતની હડતાળ ચાલુ રાખશે.

વિજય રૂપાણી સરકારથી કોરોના વૉરિયર ઇન્ટર્ન ડૉક્ટરો નારાજ કેમ છે?

તેમના કહેવા પ્રમાણે,...